Ustav Kambodže
<s>Ustav Kraljevine Kambodže je aktualni ustav Kambodže, donesen 1993. godine.</s><s>Ustav definira Kambodžu kao nedjeljivu, parlamentarnu ustavnu monarhiju, a sadrži cijelu plejadu međunarodno priznatih ljudskih i građanskih prava.</s><s>Nakon što je privremena uprava UN-a 1993. godine pripremila teren za parlamentarne izbore u Kambodži, vlada koja je formirana nakon istih pristupila je izradi i donošenju novog ustava, koji je promulgiran 24. rujna 1993. godine.</s>

<s>Ustav započinje preambulom, a sadrži 14 poglavlja, koja reguliraju različite aspekte državnog i društvenog uređenja.</s><s>Tako su pitanja suvereniteta i ovlasti Kralja regulirana u prva dva poglavlja, nakon čega su definirana osnovna prava i obveze "kmerskih građana".</s><s>Sljedeća tri poglavlja definiraju politički, gospodarski te društveni i obrazovni sustav, nakon čega se razrađuju pojedine grane vlasti - parlamentarna (Narodna skupština, Senat, Kongres, Vlada i sudbena vlast.</s><s>Ustav regulira i administrativnu podjelu zemlje te sadrži odredbe o svojim izmjenama i dopunama.</s>

<s>Nakon prijelaznih i završnih odredbi dolazi poseban ustavni zakon iz 2004. godine, usmjeren ka osiguranju funkcioniranja nacionalnih institucija.</s><s>Na samom kraju nalaze se državna zastava i grb te tekst i notni zapis državne himne.</s>

<s>Pravo u Kambodži
Kambodža</s>

